Et flertal i Folketinget har netop vedtaget, at alle børn over otte år, og som har en forælder i hjemlandet, fremover skal integrationsvurderes, før de kan blive familiesammenført med en forælder i Danmark.

Det foregik under store protester fra oppositionen.

»Vi fik det sidste høringsnotat for 20 minutter siden. Det er grundlæggende noget makværk, at vi ikke har et oplyst grundlag at tage stilling til lovforslag på. Vi ved ikke engang, hvor stor en persongruppe, det drejer sig om«, siger Radikale Venstres udlændingeordfører Sofie Carsten Nielsen.